অ্যারন ফিঞ্চ
অ্যারন জেমস ফিঞ্চ (ইংরেজি: Aaron James Finch; জন্ম: ১৭ নভেম্বর, ১৯৮৬) ভিক্টোরিয়া প্রদেশের কোল্যাকে জন্মগ্রহণকারী অস্ট্রেলীয় ক্রিকেটার। বর্তমানে তিনি ভিক্টোরিয়া, মেলবোর্ন রেনেগ্যাডস এবং অস্ট্রেলিয়া জাতীয় ক্রিকেট দলে খেলছেন। তন্মধ্যে টুয়েন্টি২০ আন্তর্জাতিকে দলের অধিনায়কের দায়িত্বে রয়েছেন। ডানহাতি ব্যাটসম্যান ফিঞ্চ ২০০৬ সালে শ্রীলঙ্কায় অনুষ্ঠিত অনূর্ধ্ব-১৯ ক্রিকেট বিশ্বকাপে খেলেছেন। মূলতঃ তিনি শীর্ষ সারির ব্যাটসম্যান। কিন্তু ক্লাব ক্রিকেটে গিলংয়ের পক্ষে এর পূর্বেই মাঠে নামেন। এছাড়াও, কাউন্টি ক্রিকেটে ইয়র্কশায়ারের প্রতিনিধিত্ব করছেন। বর্তমানে তিনি টুয়েন্টি২০ আন্তর্জাতিকের এক ইনিংসে ১৫৬ রান করে সর্বোচ্চ রান সংগ্রহকারী হিসেবে পরিচিতি পেয়েছেন।